20. ΑΠΟΦΑΣΙΣ ΥΠΟΥΡΓΟΥ  ΕΘΝΙΚΗΣ ΑΜΥΝΗΣ Αριθ. Φ. 872/229160 της 28 Σεπτ./1  Οκτ. 1974 (ΦΕΚ Β΄ 962) Περί προκαταβολών έναντι εφ’ άπαξ Βοηθήματος Έχοντες υπ’ όψει: α)Τας διατάξεις του άρθρ. 18 του Ν.Δ. 398/1974. β)Τα υπ’ αριθ. 18/20.5.74, 20/29.7.74 και 17/ 10.7.1974 πρακτικά των Διοικητικών Συμβουλίων των Ταμείων Αλληλοβοηθείας Στρατού, Ναυτικού και Αεροπορίας αντιστοίχως, αποφασίζομεν: 1.Εγκρίνομεν τας ανωτέρω αποφάσεις των Διοικητικών Συμβουλίων των Ταμείων Αλληλοβοηθείας Στρατού, Ναυτικού και Αεροπορίας περί καθορισμού της προκαταβολής, έναντι του εφ’ άπαξ βοηθήματος, εις τους δικαιουμένους μετόχους τούτων δια την απόκτησιν στέγης, επέκτασιν ή βελτίωσιν υφισταμένης ιδιοκτήτου τοιαύτης ως ακολούθως: α)Δια τα Ταμεία Αλληλοβοηθείας Στρατού και Ναυτικού αι χορηγούμεναι προκαταβολαί κλιμακούνται εις τα κάτωθι ποσοστά επί του δικαιουμένου βοηθήματος κατά την ημέραν υποβολής της αιτήσεως, βάσει των αντιστοίχως αναφερομένων ετών πραγματικής στρατιωτικής υπηρεσίας του ενδιαφερομένου και υπό την προϋπόθεσιν ότι ούτος συμπληροί κατά την ανωτέρω ημερομηνίαν 20ετή τουλάχιστον συμμετοχήν εις το Ταμείον. (1)Ποσοστόν 40% δια τους έχοντας συμπληρώσει 30 ετών πραγματικήν στρατιωτικήν υπηρεσίαν. (2)Ποσοστόν 35% δια τους έχοντας συμπληρώσει 25-30 ετών πραγματικήν στρατιωτικήν υπηρεσίαν. (3)Ποσοστόν 30% δια τους έχοντας συμπληρώσει 20-25 ετών πραγματικήν στρατιωτικήν υπηρεσίαν. β)Δια το Ταμείον Αλληλοβοηθείας Αεροπορίας αι χορηγούμεναι προκαταβολαί ανέρχονται εις ποσοστόν 40% επί του δικαιουμένου βοηθήματος κατά την ημέραν υποβολής της αιτήσεως υπό του ενδιαφερομένου ανεξαρτήτως χρόνου συνολικής στρατιωτικής υπηρεσίας και υπό την προϋπόθεσιν ότι ούτος συμπληροί κατά την ανωτέρω ημερομηνίας 20ετή τουλάχιστον συμμετοχήν εις το Ταμείον. 2.Εις την έννοιαν της ιδιοκτήτου στέγης περιλαμβάνεται και η προικώα τοιαύτη. 3.Το εν παρ. 1 καθοριζόμενον ποσόν της προκαταβολής δεν δύναται να είναι ανώτερον του αναγκαιούντος τοιούτου προς κάλυψιν των υφισταμένων στεγαστικών αναγκών. 4.Η χορήγησις των εν παρ. 1 προκαταβολών δύναται ν’ αναστέλληται προσωρινώς δι’ αποφάσεως του οικείου Διοικητικού Συμβουλίου του Ταμείου εις περίπτωσιν Ταμειακών δυσχερειών και μέχρις άρσεως τούτων 5.Η σειρά προτεραιότητος δια την χορήγησιν της προκαταβολής καθορίζεται εκ του χρόνου υποβολής των σχετικών δικαιολογητικών. 6.«Αρμόδια όργανα δια την διαπίστωσιν των στεγαστικών αναγκών του μετόχου και την σύνταξιν εκθέσεως αυτοψίας μετά προϋπολογισμού της απαιτουμένης δαπάνης, ορίζονται τα κάτωθι: α)Αυτόνομος Οικοδομικός Οργανισμός Αξ/κών (ΑΟΟΑ). β)Εις ας πόλεις δεν υφίσταται κλιμάκιον του ανωτέρω Οργανισμού η Διεύθυνσις Στρατιωτικών Έργων του Στρατού Ξηράς και εν ελλείψει ταύτης η Διοίκησις Μηχανικού του Οικείου Σχηματισμού. γ)Εις ας πόλεις ή περιοχάς δεν υφίστανται τα ανωτέρω αρμόδια όργανα, οι Διοκηταί των πλησιεστέρων Μονάδων και ανεξαρτήτων Υπομονάδων Μηχανικού και οι προϊστάμενοι των πλησιεστέρων Γραφείων Επιβλέψεως Έργων Αεροπορίας». Η παρ. 6 αντικατεστάθη ως άνω δια της υπ’ αριθ. Φ. 872/220048 της 23 Μαΐου/5 Ιουν. 1976 (ΦΕΚ Β΄ 746) αποφ. Υπ. Εθν. Αμύνης.  «Κατ’ εξαίρεση και κατά την κρίση του Διοικητικού Συμβουλίου του Οικείου Ταμείου Αλληλοβοηθείας, δίδεται άμεση προτεραιότητα χορηγήσεως προκαταβολής έναντι του δικαιουμένου εφάπαξ βοηθήματος, στους Αξιωματικούς που λαμβάνουν διαμερίσματα από τον ΑΟΟΑ ώστε να καθίσταται δυνατή η έγκαιρη εξόφληση των οικονομικών υποχρεώσεών τους προς τον εν λόγω Οργανισμό. Οι σχετικές προκαταβολές θα βαρύνουν την ειδική πίστωση των Ταμείων Αλληλοβοηθείας για χορήγηση στεγαστικών δανείων». Η παρ. 6 συμπληρώθηκε ως άνω από την Φ. 872/202399/27 Απρ.-20 Μαΐου 1983 (ΦΕΚ Β΄ 267) Απ. Υπ. Εθν. Άμυνας. 7.Τα δικαιολογητικά καταβολής της εν παρ. 1 προκαταβολής καθορίζονται ως ακολούθως: α)Αίτησις του ενδιαφερομένου δεόντως χαρτοσεσημασμένη.  β)Αντίγραφον Φύλλου Μητρώου. γ)Ταμειακή Βεβαίωσις αποδοχών. δ)«Έκθεσις των εν παρ. 6 οργάνων περί του ύψους της δαπάνης και των εκτελεσθησομένων εργασιών επεκτάσεως ή βελτιώσεως της ιδιοκτήτου κατοικίας». Το εδάφ. δ΄ αντικατεστάθη ως άνω δια της υπ’ αριθ. Φ. 872/220048 της 23 Μαΐου /5 Ιουν. 1976 (ΦΕΚ Β΄ 746) αποφ. Υπ. Εθν. Αμύνης. ε)Εν περιπτώσει αγοράς ετοίμης οικείας αντίγραφον του συμβολαίου ή προσυμφώνου, εξ ου να προκύπτη το οφειλόμενον ποσόν του τιμήματος δια την κάλυψιν του οποίου αιτείται η χορήγησις της προκαταβολής. (Αντί για τη σελ. 1548,13(β) Σελ. 1548,13(γ) Τεύχος ΣΤ41-Σελ. 19 Ταμείο Αλληλοβοηθείας Στρατού Ξηράς 36.Γ .α.20 ζ)Αποδεικτικόν φορολογικής ενημερότητος εις ας περιπτώσεις απαιτείται τούτο. 8.Η ισχύς της παρούσης άρχεται από της πρώτης του επομένου από της δημοσιεύσεώς της εις την Εφημερίδα της Κυβερνήσεως μηνός. 